Jungtinis sąrašas
Jungtinis sąrašas (latv. Apvienotais saraksts, AS) – Latvijos centro dešiniųjų politinių partijų susivienijimas, įkurtas 2022 m. liepos 1 d. Jį sudaro Latvijos regionų asociacija, Latvijos žaliųjų partija ir Liepojos partija. Pranešama, kad 2022 m. gegužės mėn. laikinasis susivienijimo pavadinimas buvo „Jungtinis Latvijos sąrašas“ (latv. Latvijas apvienotais saraksts) – taip pat anksčiau buvo siūlomas pavadinimas „Regionų jėga“ (latv. Reģionu spēks). Viena iš susivienijimo atsiradimo priežasčių buvo Žaliųjų ir Liepojos partijų atsisakymas bendradarbiauti su buvusiais Žaliųjų ir valstiečių sąjungos partneriais, kurie savo kandidatu į premjerus iškėlė nuteistą oligarchą Aivarą Lembergą.